Kamu bisa jelasin ke aku soal Gunawan Sudradjat dalam bahasa jawa?

Gunawan (. Gunawan Sudradjat iku salah sijiné juru main filem kang asalé saka Indonésia. Gunawan Sudradjat iku mantan bojoné artis lan penyanyi kang jenengé Paramitha Rusady. Gunawan ngugemi agama Islam. Gunawan Sudradjat miwiti kariré nalika dhèwèké dadi modhél. Sawisé dadi modhél Gunawan banjur main utawa akting ing sinétron.

Gunawan kang jeneng lengkapé Gunawan Sudradjat nikah karo Paramitha Rusady. Gunawan lan Paramitha nikah ing Mekah nalika taun 2000. Nanging leloroné banjur cerai kanthi apik-apikan nalika taun 2002. Gunawan ora éntuk anak saka pernikahané karo Paramitha Rusady. Sawisé cerai karo Paramith aRusady, Gunawan banjur nikah manèh karo wong wadon liya kang jenengé Sybilla Ernova Hartoto Hardikusumo. Wong wadon iki biyasa diundang kanthi jeneng Lala. Saka pernikahané karo Lala, Gunawan nduwé anak kang cacahé loro, jenengé ya iku Aghna dan Khayra kang duwé jeneng dawa Aghna Khayru Akyle Hardikusumo dan Ghama Khayra Sakilla Naja.

Mantan bojone Gunawan ya iku Paramitha Rusadi uga wis nikah karo bulé kang jenengé Croasia Nenad Bago.

Ing kariré Gunawan tau dadi bintang sinétron kaya ta JULIA JADI ANAK GEDONGAN, AIR MATA IBU, DETEKTIF MELAYU, lan liya-liyané. Nanging saiki, Gunawan jarang tampil lan akting ing tivi. Wong lanang kang nganggo kacamata minus iki uga jarang tampil ing donyaning hiburan Indonésia.

Ora mung ing akting, saliyané iku, Gunawan Sudradjat uga yasa karir ing babagan liyané. Gunawan yasa kariré lumantar bisnis panganan. Wiwit taun 2008, Gunawan lan bojoné nggawé rumah makan Bumbu Désa kang manggon ing laladan Tanah Abang, Jakarta Pusat.